Diari Oficial de la Generalitat Valenciana


Sumari del DOGV 10563, del 11-12-2024 (2024/12058)

RESOLUCIÓ de 10 d'octubre de 2024, de la Sotssecretaria, per la qual es designa els membres que formaran l’òrgan tècnic de selecció encarregat de l’execució del procés selectiu referit a un lloc de tècnic o tècnica d'audiovisuals, en l’entitat Palau de les Arts Reina Sofia, Fundació de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10651

Data del DOGV
:   11-12-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12196

CVE
:   SWQH-V-4497-69175

Data del document
:   10-10-2024

Organisme emissor
:   Palau dels Arts Reina Sofia, Fundació de la Comunitat Valenciana

Tipus de document
:   Resolució

Mitjançant la Resolució de 27 d’abril de 2022, del conseller d’Hisenda i Model Econòmic, es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals aplicable a les ofertes d’ocupació pública i les seues convocatòries, a les borses d’ocupació temporal, així com als processos d’estabilització derivats de la Llei 20/2021, de 28 de desembre, de mesures urgents per a la reducció de la temporalitat en l’ocupació pública, en el sector públic instrumental de la Generalitat (DOGV 9329, 02.05.2022).

D’acord amb el que establix l’apartat II.6 de l’acord esmentat (bases de les convocatòries públiques d’ocupació), sense perjudici del que establisca el conveni col·lectiu aplicable a l’entitat, les bases de la convocatòria hauran d’incloure la composició de l’òrgan tècnic de selecció en els termes previstos en l’apartat II.11 d’este acord.

L’apartat II.11, pel que fa a la composició de l’òrgan tècnic de selecció, establix que, en defecte del que establisca el conveni col·lectiu respectiu, els òrgans de selecció encarregats de l’execució dels distints processos selectius estaran compostos per quatre membres designats per resolució de la sotssecretaria de la conselleria o departament d’adscripció de l’entitat, així com que, només un d’ells podrà ser personal al servici de l’entitat convocant. Este membre exercirà les funcions de secretària o secretari, amb veu, però sense vot. Tot això amb l’objectiu d’evitar conflictes d’interessos amb els i les aspirants. La resta del personal serà designat entre aquell personal de la Generalitat i el seu sector públic instrumental o d’altres administracions públiques que ocupen places els requisits de formació i funcions assignades de les quals siguen equivalents o semblants a aquells establits per a les places objecte de la convocatòria.

En vista del que s’ha exposat,

RESOLC

Designar els membres que formaran l’òrgan tècnic de selecció encarregat de l’execució del procés selectiu referit a un lloc de tècnic/a d’audiovisuals, en l’entitat Palau de les Arts Reina Sofia, Fundació de la Comunitat Valenciana.

Presidència:

Francisco-José Beltrán Rueda, coordinador tècnic de l’Institut Valencià de Cultura (IVC)

Vocals:

– Enrique Ferrer Silvestre, tècnic elèctric de l’Institut Valencià de Cultura (IVC)

– Rafael Real Rausell, tècnic de so de l’Institut Valencià de Cultura (IVC)

Secretària:

– Elisa Sansano Gil, cap de Gestió de Persones del Palau de les Arts Reina Sofia

Prèviament a la constitució de l’OTS, haurà de quedar acreditat que els/les components de l’OTS han adquirit la condició de funcionari de carrera o de personal laboral fix de l’ens al qual pertanyen després d’haver superat els corresponents procediments selectius, convocats d’acord amb els principis de publicitat, igualtat, mèrit i capacitat que regixen en l’àmbit públic.

D’altra banda, les persones designades hauran d’aportar declaració on indiquen que no concorre en ells cap motiu d’abstenció d’acord amb el que establix la Llei 40/2015, d’1 d’octubre, de règim jurídic del sector públic, així com que no han realitzat tasques de preparació d’aspirants en els cinc anys anteriors a la publicació de la convocatòria corresponent.

  

València, 10 d'octubre de 2024

Alida C. Mas Taberner

Sotssecretària de la Conselleria d'Educació, Cultura, Universitats i Ocupació